pythainlp/thaigov-v2-corpus-22032023 huggingface dataset:
วันศุกร์ที่ 4 มิถุนายน 2564
โฆษกกระทรวงยุติธรรม เผย เงินกองทุนยุติธรรมมีเพียงพอ ไม่กระทบต่อการช่วยเหลือประชาชน
นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม เผยว่า กองทุนยุติธรรมเป็นทุนหมุนเวียนที่ได้รับเงินอุดหนุนที่ได้รับจากรัฐบาลหรือเงินที่ได้รับจากงบประมาณ และยังมีเงินหลักประกันการปล่อยตัวชั่วคราวที่ได้รับกลับคืนมาเมื่อคดีถึงที่สุด
จากการพิจารณาร่าง พ.ร.บ.งบประมาณรายจ่ายประจำปีงบประมาณ พ.ศ. 2565 การประชุมสภาผู้แทนราษฎร ครั้งที่ 2 (สมัยสามัญประจำปีครั้งที่หนึ่ง) เป็นพิเศษ ในวันพุธที่ 2 มิถุนายน 2564 มีมติอนุมัติงบประมาณรายจ่ายในส่วนของสำนักงานกองทุนยุติธรรม กระทรวงยุติธรรม จำนวน 30 ล้านบาท และปรากฏการแสดงความคิดเห็นทางสื่อสังคมออนไลน์ว่า “กองทุนยุติธรรมซึ่งมีหน้าที่ช่วยเหลือเรื่องเงินประกันตัวและจ้างทนายถูกตัดงบจาก 150 ล้านบาทเหลือ 30 ล้านบาท ความยุติธรรมที่ล่าช้าคือความไม่ยุติธรรม คนจนต้องติดคุกรอไปก่อน” นั้น
นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม เปิดเผยว่า กองทุนยุติธรรมเป็นทุนหมุนเวียนที่ได้รับเงินอุดหนุนที่ได้รับจากรัฐบาลหรือเงินที่ได้รับจากงบประมาณ และยังมีเงินหลักประกันการปล่อยตัวชั่วคราวที่ได้รับกลับคืนมาเมื่อคดีถึงที่สุด ดังนั้น เงินงบประมาณประจำปีจึงเป็นเพียงแหล่งรายได้ส่วนหนึ่งในการดำเนินงานของกองทุนยุติธรรม โดยในปีงบประมาณ พ.ศ. 2565 กองทุนยุติธรรมมีร่างแผนใช้จ่ายประจำปีเป็นเงินจำนวน 263 ล้านบาท และคาดว่าจะมีรายได้จากเงินงบประมาณ 30 ล้านบาท และเงินที่ติดตามกลับคืนจากคดีที่ถึงที่สุดระหว่างปีงบประมาณ อีกประมาณ 100 ล้านบาท จึงคาดว่าจะนำเงินสะสมมาสมทบค่าใช้จ่ายประมาณ 133 ล้านบาท โดยที่กองทุนมีเงินทุนสะสมอยู่ 648.9 ล้านบาท ดังนั้น การที่กองทุนยุติธรรมได้รับการจัดสรรงบประมาณ จำนวน 30 ล้านบาทในปี 2565จึงไม่มีผลกระทบต่อการให้ความช่วยเหลือแก่ประชาชนแต่อย่างใด และการจัดสรรงบประมาณดังกล่าวก็เป็นไปตามนโยบายรัฐบาลที่ให้หน่วยรับงบประมาณนำเงินนอกงบประมาณมาสมทบการใช้จ่าย
นอกจากนี้ กองทุนยุติธรรมยังได้มีความร่วมมือกับสำนักงานศาลยุติธรรมในการใช้หนังสือรับรองการชำระเงินในรูปแบบเอกสารอิเล็กทรอนิกส์ เพื่อทดแทนการใช้เช็คเป็นหลักประกันการปล่อยตัวชั่วคราว รวมทั้ง พัฒนาระบบการยื่นคำขอปล่อยตัวชั่วคราวผ่านระบบออนไลน์ โดยคาดว่าจะเริ่มดำเนินการได้ในเดือนตุลาคม 2564 ส่งผลให้กองทุนยุติธรรมลดงบประมาณค่าใช้จ่ายในการดำเนินงานลง และสามารถให้ความช่วยเหลือประชาชนได้อย่างรวดเร็วมากยิ่งขึ้น
ทั้งนี้ กระบวนการพิจารณาให้ความช่วยเหลือของกองทุนยุติธรรมในปัจจุบันก็สามารถดำเนินการได้อย่างรวดเร็วขึ้น โดยมีคำขอรับความช่วยเหลือ ร้อยละ 88.13 ที่พิจารณาเสร็จได้ตามระยะเวลามาตรฐาน ซึ่งเป็นสัดส่วนที่สูงขึ้นกว่าปี 2563 ที่ทำได้ร้อยละ 78.18 และปี 2662 ที่ทำได้ร้อยละ 65.26
อย่างไรก็ตาม หากประชาชนต้องการติดต่อขอรับความช่วยเหลือของกองทุนยุติธรรรม สามารถติดต่อได้ที่ โทรศัพท์ 02 -1415454 (ส่วนกลาง) หรือผ่านช่องทางออนไลน์ของสำนักงานกองทุนยุติธรรม ได้แก่ Website :กองทุนยุติธรรม https://jfo.moj.go.th/ หรือ Facebook : กองทุนยุติธรรม กระทรวงยุติธรรม และยังสามารถยื่นคำขอรับความช่วยเหลือออนไลน์ผ่านแอปพลิเคชัน Justice Care
วันศุกร์ที่ 4 มิถุนายน 2564
“กรุงไทย” พลิกโฉมระบบจองซื้อหลักทรัพย์ผ่าน Krungthai NEXT สะดวกและง่ายในคลิกเดียว
กรุงไทยพลิกโฉมระบบจองซื้อหลักทรัพย์ผ่าน Krungthai NEXT ด้วยบริการ Money Connect by Krungthai แบบ Single Sign-On เข้าระบบได้ทันทีไม่ต้อง Log in ซ้ำ ตอบโจทย์พฤติกรรมนักลงทุนยุคดิจิทัล ประเดิมเตรียมให้ลูกค้าจองซื้อหุ้นกู้ CPALL เริ่มวันที่ 11 มิ.ย.นี้
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ในช่วงสถานการณ์การแพร่ระบาดโควิด-19 เห็นได้ว่าเทคโนโลยีดิจิทัลเข้ามามีบทบาทสำคัญและเปลี่ยนแปลงพฤติกรรมผู้บริโภคในหลายด้าน สะท้อนจากตัวเลขการซื้อขายหุ้นผ่านทางระบบออนไลน์ที่มีการขยายตัวและมีสัดส่วนเพิ่มขึ้นต่อเนื่อง โดยเฉพาะการเปิดจองซื้อหุ้น "OR" หรือ บริษัท ปตท. น้ำมันและการค้าปลีก จำกัด (มหาชน) สำหรับประชาชนทั่วไป ผ่านช่องทางการจองซื้อหลักทรัพย์ผ่านระบบออนไลน์ Money Connect by Krungthai ในช่วงต้นปีที่ผ่านมา ได้รับการตอบรับจากลูกค้าเป็นอย่างดี โดยมีตัวเลขยอดจองซื้อผ่านช่องทางออนไลน์เพิ่มขึ้นถึง 70-80% ซึ่งในอนาคตธนาคารตั้งเป้าหมายเปิดให้ทำธุรกรรมจองซื้อหลักทรัพย์ผ่านช่องทางออนไลน์ 100%
จากพฤติกรรมที่เปลี่ยนแปลงไปของลูกค้า ธนาคารจึงพัฒนาระบบจองซื้อหลักทรัพย์ออนไลน์ Money Connect by Krungthai ผ่านแอปพลิเคชั่น Krungthai NEXT ให้สามารถใช้งานได้สะดวกรวดเร็วและตอบโจทย์การลงทุนทุกมิติ โดยปรับระบบเป็นแบบ Single Sign-On เพียงเปิดแอปฯ Krungthai NEXT เลือกฟีเจอร์บริการ และคลิกที่ปุ่ม Money Connect ก็สามารถ Log in เข้าเลือกดูรายการหลักทรัพย์ที่มีการเปิดเสนอขายและสามารถทำรายการจองซื้อได้ทันที โดยไม่ต้องกรอก Username และ Password เพื่อ Log in ซ้ำ อีกทั้งยังชำระเงินโดยการตัดบัญชีธนาคารได้ทันที ช่วยให้ลูกค้าลงทุนได้ง่ายในทุกขั้นตอน ไม่ต้องส่งใบจองซื้อหรือเอกสารแนบให้กับธนาคาร เพียงอัพเดทแอปฯ Krungthai NEXT เวอร์ชั่นล่าสุดก็สามารถทำรายการจองซื้อหลักทรัพย์ผ่านมือถือได้ง่ายๆ ลดการเดินทาง ลดการติดต่อสาขา และเลี่ยงการสัมผัสเงินสด โดยในวันที่ 11, 14-15 มิถุนายน นี้ ธนาคารจะเปิดจองซื้อหุ้นกู้ CPALL ด้วยระบบ Money Connect by Krungthai แบบ Single Sign-On ผ่านแอปพลิเคชัน Krungthai NEXT เป็นครั้งแรก นอกจากนี้ นักลงทุนยังสามารถจองซื้อหลักทรัพย์ผ่านระบบออนไลน์ได้ทั้งหุ้น หุ้นกู้ ทรัสต์เพื่อการลงทุนในอสังหาริมทรัพย์ (REIT) และกองทุนรวมโครงสร้างพื้นฐาน (Infrastructure Fund: IFF) อีกด้วย
สำหรับนักลงทุนและประชาชนที่สนใจแต่ยังไม่มีบัญชีธนาคารกรุงไทย หรือไม่มีบัญชีผู้ใช้งาน Krungthai NEXT เพียงดาวน์โหลดแอปฯ Krungthai NEXT และเปิดบัญชีออนไลน์ Krungthai NEXT Savings ก็สามารถเข้าใช้บริการ Money Connect by Krungthai เพื่อจองซื้อหลักทรัพย์ได้ทันที ทั้งนี้ สามารถสอบถามรายละเอียดเพิ่มเติมได้ที่ Krungthai Contact Center โทร. 02-111-1111
วันศุกร์ที่ 4 มิถุนายน 2564
ขยายเวลา ลดภาษีจ้างงานผู้พ้นโทษ
วันอาทิตย์ที่ 16 พฤาภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการร่างกฎหมาย ซึ่งเป็นการขยายเวลายกเว้นภาษีเงินได้นิติบุคคล ให้แก่บริษัทหรือห้างหุ้นส่วนนิติบุคคล ที่จ้างงานผู้ที่เพิ่งพ้นโทษไม่เกิน 3 ปี นับตั้งแต่วันที่ได้รับการปล่อยตัวเข้าทำงาน โดยยกเว้นภาษีเงินได้เป็นจำนวนร้อยละ 50 ของรายจ่ายที่เป็นค่าใช้จ่ายในการจ้างงานผู้พ้นโทษ เฉพาะส่วนที่ไม่เกิน 15,000 บาท/คน/เดือน ในรอบระยะเวลาบัญชีตั้งแต่วันที่ 1 ม.ค. – 31 ธ.ค. 2564 เพื่อส่งเสริมให้ภาคเอกชนร่วมสนับสนุนให้ผู้พ้นโทษ สามารถกลับคืนสู่สังคม มีอาชีพสุจริต มีรายได้มั่นคงพึ่งพาตนเองได้ และใช้ชีวิตได้อย่างเป็นปกติสุข นอกจากนี้ยังเป็นการเสริมสร้างเศรษฐกิจในตลาดแรงงานที่ขาดแคลน ลดการพึ่งพาแรงงานจากประเทศเพื่อนบ้านอีกด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันเสาร์ที่ 5 มิถุนายน 2564
คำกล่าว พลเอก ประยุทธ์ จันทร์โอชา นายกรัฐมนตรี
คำกล่าว พลเอก ประยุทธ์ จันทร์โอชา นายกรัฐมนตรี เนื่องในงาน “วันข้าวและชาวนาแห่งชาติ” ประจำปี 2564
พี่น้องเกษตรกรชาวนาไทยที่รักทุกท่าน
“ข้าว”เป็นอาหารหลักของคนไทยและเป็นพืชเศรษฐกิจสำคัญที่สร้างความมั่นคงทางด้านอาหารให้แก่ประเทศทั้งในด้านการบริโภคและเป็นสินค้าที่สร้างมูลค่าและข้าวไทยสร้างภาพลักษณ์ในตลาดโลกมาอย่างน่าภาคภูมิสะท้อนให้เห็นถึงความมุ่งมั่นในการประกอบอาชีพทำนาของชาวนาไทยที่สืบสานวัฒนธรรมประเพณีของไทยในอดีตจนถึงปัจจุบันการทำนาจากรุ่นสู่รุ่นและความผูกพันอย่างลึกซึ้งระหว่างข้าวและชาวนาไทยรวมทั้งความมุ่งมั่นพัฒนาศักยภาพการผลิตข้าวไทยให้สูงขึ้นในทุกๆด้าน
คณะรัฐมนตรีมีมติให้วันที่5มิถุนายนของทุกปีเป็น“วันข้าวและชาวนาแห่งชาติ”เพื่อรำลึกถึงพระมหากรุณาธิคุณของพระมหากษัตริย์ไทยที่ทรงให้ความสำคัญต่อกิจการข้าวและเป็นการเชิดชูเกียรติรวมทั้งเป็นขวัญกำลังใจให้แก่ชาวนาไทยทุกคน
รัฐบาลได้ให้ความสำคัญในการพัฒนาภาคเกษตรตามยุทธศาสตร์ชาติ๒๐ปีเพื่อสร้างขีดความสามารถในการแข่งขันรวมทั้งสร้างการเติบโตบนคุณภาพชีวิตที่เป็นมิตรต่อสิ่งแวดล้อมโดยการพัฒนาความมั่นคงทางการเกษตรให้มีการบริโภคและการผลิตที่ยั่งยืนโดยมีเป้าหมายเป็นฐานการผลิตอาหารที่มั่นคงปลอดภัยและเป็นฐานการผลิตที่มีผลิตภาพสูงรวมทั้งเพื่อช่วยสร้างรายได้และความมั่นคงให้แก่ชาวนาไทยผู้เปรียบเสมือนกระดูกสันหลังของชาติและผู้ผลิตข้าวเป็นอาหารเลี้ยงประชากรโลก
ที่ผ่านมารัฐบาลได้ดำเนินการแก้ไขปัญหาเยียวยารวมทั้งฟื้นฟูเศรษฐกิจและสังคมเพื่อสร้างความเข้มแข็งสู่ฐานรากรวมถึงการยกระดับคุณภาพชีวิตชาวนาให้ดีขึ้นผ่านนโยบายและโครงการต่างๆและยึดหลักการ“ตลาดนำการผลิต”พร้อมทั้งส่งเสริมการใช้เทคโนโลยีสมัยใหม่และนวัตกรรมทางการเกษตรเข้ามาช่วยมากขึ้นเพื่อให้พี่น้องชาวนาสามารถทำนาได้อย่างมีประสิทธิภาพซึ่งสร้างรายได้และความมั่นคงให้แก่ชาวนาโดยรัฐบาลได้ดำเนินการอย่างต่อเนื่องแม้จะเผชิญกับสภาวการณ์โลกที่เปลี่ยนแปลงไปปัญหาภัยแล้งน้ำท่วมและผลกระทบจากสถานการณ์การแพร่ระบาดของโรคติดเชื้อไวรัสโคโรนา2019ด้วยเจตนามุ่งมั่นในการส่งเสริมคุณภาพชีวิตที่ดีให้แก่พี่น้องเกษตรกรชาวนาไทยทุกคน
เนื่องในโอกาส“วันข้าวและชาวนาแห่งชาติ”ผมขอส่งความระลึกถึงและความปรารถนาดีมายังพี่น้องเกษตรกรชาวนาไทยทุกคนพร้อมทั้งขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากลอีกทั้งเดชะพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีได้โปรดดลบันดาลประทานพรให้ทุกท่านและครอบครัวประสบแต่ความสุขความเจริญมีพลังกายและพลังใจที่เข้มแข็งเพื่อร่วมเป็นพลังสำคัญในการพัฒนาข้าวไทยให้เป็นข้าวคุณภาพสำหรับประชากรโลกตลอดไป
สวัสดีครับ
___________
วันศุกร์ที่ 4 มิถุนายน 2564
กยศ. ยกเลิกผู้ค้ำ ลดดอกเบี้ยลูกหนี้
วันพฤหัสบดีที่ 6 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ข่าวดีสำหรับนักเรียนนักศึกษา ที่ต้องการกู้ยืมเงินกองทุนเงินให้กู้ยืมเพื่อการศึกษา หรือ กยศ. โดยผู้กู้ใหม่ตั้งแต่ปีการศึกษา 2564 นี้เป็นต้นไป ไม่จำเป็นต้องมีผู้ค้ำประกัน ส่วนมาตรการบรรเทาภาระผู้กู้ที่กำลังผ่อนชำระอยู่ ประกอบด้วย ลดดอกเบี้ยเหลือร้อยละ 0.01 ต่อปี สำหรับผู้ไม่เคยผิดนัดชำระ มีผลตั้งแต่วันที่ 1 พ.ค. – 31 ธ.ค. ขยายเวลามาตรการช่วยเหลือผู้กู้ยืมสู้ภัยโควิด จากสิ้นสุดวันที่ 30 มิ.ย. เป็นสิ้นสุด 31 ธ.ค. ชะลอการฟ้องร้องดำเนินคดีกับผู้ผิดนัดชำระหนี้ในปี 2563 และ 2564 ยกเว้นคดีที่กำลังจะขาดอายุความในปีนี้ งดการขายทอดตลาดสำหรับทรัพย์สินที่กรมบังคับคดียึดไว้แล้วจนถึงสิ้นปี 2564 ผู้สนใจศึกษารายละเอียดเพิ่มเติมได้ที่เว็บไซต์และไลน์ทางการของกองทุนเงินให้กู้ยืมเพื่อการศึกษา
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
สำนักงานสลาก เตือนประชาชนการซื้อสลากผ่านแพลตฟอร์มออนไลน์เสี่ยงต่อการไม่ได้รับสลากมาขึ้นเงินรางวัล
ผู้อำนวยการสำนักงานสลากกินแบ่งรัฐบาล กล่าวถึงข่าวที่สื่อมวลชนนำเสนอกรณีข้าราชการครู ชาว จ.ชัยภูมิ ซื้อสลากงวดวันที่ 1 มิถุนายน 2564 หมายเลข 292972 จากแพลตฟอร์มขายลอตเตอรี่ออนไลน์แห่งหนึ่ง โดยไม่ได้รับสลากมาครอบครอง ปรากฏว่าสลากดังกล่าว ถูกรางวัลที่ 1
วันนี้ (4 มิถุนายน 2564) เวลา 11.00 น. พันตำรวจเอกบุญส่ง จันทรีศรี ผู้อำนวยการสำนักงานสลากกินแบ่งรัฐบาล กล่าวถึงข่าวที่สื่อมวลชนนำเสนอ กรณีข้าราชการครู ชาวจังหวัดชัยภูมิ ท่านหนึ่งไปร้องทุกข์ที่สถานีตำรวจภูธรบ้านเขว้า จังหวัดชัยภูมิ ว่าได้ซื้อสลากงวดวันที่ 1 มิถุนายน 2564 หมายเลข 292972 จากแพลตฟอร์มขายลอตเตอรี่ออนไลน์แห่งหนึ่ง โดยไม่ได้รับสลากมาครอบครอง ปรากฏว่าสลากดังกล่าว ถูกรางวัลที่ 1 แต่ผู้ขายคือแพลตฟอร์มที่ปรากฎเป็นข่าว ได้ติดต่อขอจ่ายเงินรางวัลบางส่วน จำนวน 1,000,000 บาท ส่วนที่เหลือจะขอจ่ายเป็นเช็คให้งวดละ 500,000 บาท ทุก 15 วันจนครบ โดยอ้างว่าสลากที่ถูกรางวัลถูกพนักงานในบริษัทขโมยงัดตู้เซฟ และนำสลากที่ถูกรางวัลดังกล่าวไป แต่ก็ยังมิได้มีการแจ้งความ ต่อมาสำนักงานสลากกินแบ่งรัฐบาลได้ประสานข้อมูลกับสถานีตำรวจภูธรบ้านเขว้า จังหวัดชัยภูมิ พบว่าข้อเท็จจริงเป็นไปตามที่ปรากฏในสื่อ นั้น
ผู้อำนวยการสำนักงานสลากกินแบ่งรัฐบาล กล่าวว่า สำนักงานฯ ได้พิจารณาแล้วเห็นว่า จากข้อเท็จจริงดังกล่าวเป็นเพียงการซื้อขายหมายเลขโดยไม่มีตัวสลากมอบให้กับผู้ซื้อ แต่อ้างอิงผลการออกรางวัลสลากกินแบ่งรัฐบาล เข้าข่ายเป็นความผิด ตามพระราชบัญญัติการพนัน พ.ศ. 2478 สำนักงานสลากกินแบ่งรัฐบาล จึงมอบอำนาจให้นิติกร ไปร้องทุกข์กล่าวโทษผู้กระทำความผิดทุกฐานความผิดจากพฤติกรรมดังกล่าวข้างต้น
พันตำรวจเอกบุญส่งฯ กล่าวในตอนท้ายว่า สำนักงานฯ ได้มีการประกาศและประชาสัมพันธ์ เตือนผู้ซื้อสลากอย่างต่อเนื่อง ให้ใช้ความระมัดระวังในการซื้อสลากกินแบ่งผ่านแพลตฟอร์มออนไลน์ต่างๆ หากยังไม่ได้รับสลากมาไว้ในครอบครอง เมื่อถูกรางวัลท่านอาจไม่สามารถนำสลากมารับเงินรางวัลได้ จากกรณีที่เกิดขึ้นทำให้เป็นที่ประจักษ์แล้วว่า การซื้อขายสลากกินแบ่งรัฐบาลผ่านแพลตฟอร์มออนไลน์ต่างๆ เมื่อยังมิได้รับสลากมาไว้ในครอบครอง ทำให้เกิดปัญหาในการขึ้นเงินรางวัล ดังนั้นเพื่อความมั่นใจในการรับเงินรางวัล ผู้ซื้อควรจะได้รับสลากมาไว้ในการครอบครองทันที่ที่ซื้อ ไม่เช่นนั้นจะเกิดเหตุการณ์ในลักษณะนี้ขึ้นได้อีก
นอกจากนี้ สำนักงานฯ ขอเตือนตัวแทนจำหน่าย และผู้ซื้อจองล่วงหน้าฯ การนำสลากไปขายต่อผ่านแพลตฟอร์มออนไลน์หรือเว็บไซต์ต่างๆ เป็นการกระทำที่ผิดเงื่อนไขในสัญญา และหลักเกณฑ์การรับสลากไปจำหน่าย ทั้งนี้ จากการตรวจสอบอย่างเข้มข้นต่อเนื่อง ตั้งแต่งวดวันที่ 1 มีนาคม – 16 พฤษภาคม 2564 สำนักงานฯ ได้ดำเนินการยกเลิกสัญญาตัวแทนจำหน่ายรายย่อย สมาคม องค์กร ที่นำสลากไปขายต่อผ่านแพลตฟอร์มออนไลน์ต่างๆ แล้วจำนวน 3,415 ราย และยกเลิกการลงทะเบียนของผู้ซื้อ-จองล่วงหน้าฯ จำนวน 314 ราย รวมทั้งสิ้น 3,729 ราย จำนวนสลากทั้งหมด 108,786 ฉบับ และกรณีตัวแทนจำหน่ายสลากขายสลากเกินราคาผ่านแพลตฟอร์มต่างๆ รวมถึงการฉ้อโกงประชาชน ขณะนี้กองบังคับการปราบปรามการกระทำความผิดเกี่ยวกับการคุ้มครองผู้บริโภค (ปคบ) ได้ดำเนินการตรวจสอบและจับกุมผู้กระทำความผิดเกี่ยวกับกรณีดังกล่าวแล้ว รวมทั้งสิ้น 744 ราย ผู้อำนวยการสำนักงานสลากกินแบ่งรัฐบาล กล่าวในตอนท้าย
วันศุกร์ที่ 4 มิถุนายน 2564
ขยายเวลา “ทำบัตร – เปลี่ยนบัตรประชาชน ถึง 31 ส.ค. นี้
วันเสาร์ที่ 8 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
สถานการณ์การแพร่ระบาดของโรคโควิด-19 ระลอกใหม่ที่เกิดขึ้นกระจายไปในหลายพื้นที่ และมีการตรวจพบผู้ป่วยยืนยันติดเชื้อรายใหม่ มีจำนวนสูงขึ้นในแต่ละวัน ดังนั้นเพื่ออำนวยความสะดวกประชาชน และลดความเสี่ยงการแพร่ระบาดของโรค ในสถานที่บริการจัดทำบัตรประจำตัวประชาชน ที่มีผู้ขอรับบริการจำนวนมาก กระทรวงมหาดไทย จึงได้ขยายเวลาการขอมีบัตรประจำตัวประชาชนครั้งแรก การขอมีบัตรใหม่ กรณีบัตรหมดอายุ หรือเปลี่ยนบัตร กรณีบัตรชำรุดเสียหาย ในทุกท้องที่จังหวัด และ กทม. จากเดิมที่จะต้องดำเนินการภายใน 60 วัน นับแต่วันที่ต้องมีบัตร มีบัตรใหม่ หรือเปลี่ยนบัตรภายในวันที่ 30 เม.ย. 64 เป็น
120 วัน หรือสิ้นสุดในวันที่ 31 ส.ค. 64
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
ขยายเวลาแรงงานต่างด้าว ตรวจโควิด-19 ทำทะเบียนประวัติ
วันอังคารที่ 20 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
แม้ทั่วโลกกำลังเผชิญสถานการณ์โรคโควิด-19 แพร่ระบาด แต่อุตสาหกรรมการผลิตเครื่องอุปโภคบริโภคและกิจการ SME ในไทย ยังคงต้องเดินหน้าต่อไป รัฐบาลจึงผ่อนผันให้คนต่างด้าวสัญชาติ กัมพูชา ลาว และเมียนมา สามารถทำงานในประเทศต่อไปได้เป็นกรณีพิเศษ โดยกำหนดเงื่อนไขว่าจะต้องผ่านการตรวจคัดกรองโรคโควิด-19 จัดเก็บอัตลักษณ์บุคคลและทำทะเบียนประวัติพร้อมใบอนุญาตทำงาน ซึ่งได้ขยายเวลาออกไปจนถึงวันที่ 16 มิ.ย.64 ส่วนการจัดทำทะเบียนประวัติคนซึ่งไม่มีสัญชาติไทยที่มีใบอนุญาตทำงานอยู่ด้านหลังบัตร จะต้องดำเนินการให้แล้วเสร็จภายใน 31 มี.ค.65 ทั้งนี้ เพื่อป้องกันและควบคุมโรค ควบคู่ไปกับการดูแลเศรษฐกิจของประเทศโดยรวม
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
รมช.แรงงาน รับมอบห้องความดันลบ ส่งต่อโรงพยาบาลชุมชน ช่วยผู้ป่วยโควิด-19
- -
วันที่ 4 มิถุนายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นตัวแทนรับมอบห้องความดันลบ (Negative pressure unit) จากมูลนิธิเพื่อสถาบันพระปกเกล้า ร่วมกับ สมาคมแห่งสถาบันพระปกเกล้า โดยมีนายแพทย์ณัฏฐชัย สุวจิตตานนท์ นายปริญญา ตลาโสร์ และนายธัชพร วัดอักษร ผู้แทนสมาคมแห่งสถาบันพระปกเกล้าและมูลนิธิเพื่อสถาบันพระปกเกล้า เป็นตัวแทนส่งมอบ ซึ่งจะมอบห้องความดันลบ ให้แก่ โรงพยาบาลชุมชน จำนวน 4 แห่ง ได้แก่ โรงพยาบาลเฉลิมพระเกียรติ โรงพยาบาลสมเด็จพระยุพราช ปัว จังหวัดน่าน โรงพยาบาลแม่สาย และโรงพยาบาลสมเด็จพระยุพราช เชียงราย จังหวัดเชียงราย เพื่อใช้เป็นห้องพักรักษาผู้ป่วยจากการติดเชื้อโควิด-19
ศาสตราจารย์ นฤมล กล่าวว่า ห้องความดันลบ เป็นห้องจำเป็นในการดูแลรักษาผู้ติดเชื้อโควิด -19 ซึ่งเป็นเชื้อโรคอุบัติใหม่ที่สามารถแพร่กระจายได้ในอากาศ การมีห้องความดันลบจะช่วยให้บุคลากรทางการแพทย์ สามารถดูแลผู้ป่วยได้อย่างปลอดภัย ซึ่งมูลนิธิเพื่อสถาบันพระปกเกล้า ได้ร่วมกับสมาคมแห่งสถาบันพระปกเกล้า ออกแบบห้องความดันลบขึ้น เพื่อมอบให้แก่โรงพยาบาลชุมชน และจะจัดส่งทีมวิศวกรจาก มหาวิทยาลัยพระจอมเกล้าธนบุรี ไปติดตั้งที่โรงพยาบาลทั้ง 4 แห่ง ภายในกลางเดือนมิถุนายน 2564
รมช.แรงงาน กล่าวต่อว่า โรงพยาบาลหลายแห่งมีความต้องการห้องความดันลบเป็นจำนวนมาก ดังนั้น หากเป็นไปได้ต้องการให้ถ่ายทอดความรู้นี้ให้แก่ครูฝึกของกรมพัฒนาฝีมือแรงงาน เพื่อนำองค์ความรู้ไปถ่ายทอดให้แก่แรงงาน เพื่อร่วมกันจัดทำห้องความดันลบเพิ่มเติม แล้วส่งมอบให้กับโรงพยาบาลที่ขาดแคลนต่อไป ซึ่งจะเป็นประโยชน์ต่อพี่น้องประชาชน ลดการสูญเสียชีวิตของผู้ป่วยจากการติดเชื้อโควิด-19 ได้ อีกทั้ง ยังเป็นการช่วยเหลือบุคลากรทางการแพทย์ด้วย
“ต้องขอขอบคุณมูลนิธิเพื่อสถาบันพระปกเกล้าและสมาคมแห่งสถาบันพระปกเกล้า ที่มอบห้องความดันลบช่วยเหลือผู้ป่วยจากการแพร่ระบาดของไวรัสโควิด-19 ในครั้งนี้ โรงพยาบาลทั้ง 4 แห่ง และพร้อมที่จะร่วมมือกับกรมพัฒนาฝีมือแรงงานในการถ่ายทอดองค์ความรู้นี้ให้แก่แรงงาน เพื่อเป็นประโยชน์และดูแลผู้ป่วยโควิด-19 ต่อไป และขอเป็นกำลังใจให้แพทย์ พยาบาล เจ้าหน้าที่ และทุกๆ คน เราจะผ่านวิกฤตนี้ไปด้วยกัน” รมช.แรงงาน กล่าวในท้ายสุด
วันศุกร์ที่ 4 มิถุนายน 2564
ปลัด สธ. ยันจัดส่งวัคซีนโควิดให้ทุกจังหวัดต่อเนื่อง พร้อมฉีด 7 มิ.ย. ไม่มีเลื่อนนัด
ปลัดกระทรวงสาธารณสุขเผยทยอยจัดส่งวัคซีนโควิด 19 ให้ทุกจังหวัดทั่วประเทศต่อเนื่อง ตามการส่งมอบของผู้ผลิต ล่าสุดส่งวัคซีนแอสตร้าเซนเนก้า 1.8 ล้านโดส เพิ่มเติมจากล็อต 2.4 แสนโดส และมีของซิโนแวค 3 ล้านโดส จัดส่งวัคซีนฉีดประชาชนต่อเนื่อง
ปลัดกระทรวงสาธารณสุขเผยทยอยจัดส่งวัคซีนโควิด19 ให้ทุกจังหวัดทั่วประเทศต่อเนื่อง ตามการส่งมอบของผู้ผลิต ล่าสุดส่งวัคซีนแอสตร้าเซนเนก้า 1.8 ล้านโดส เพิ่มเติมจากล็อต 2.4 แสนโดส และมีของซิโนแวค 3 ล้านโดส จัดส่งวัคซีนฉีดประชาชนต่อเนื่อง เริ่มฉีดพร้อมกันจำนวนมาก 7 มิ.ย.นี้ ไม่มีการเลื่อนนัด
บ่ายวันนี้ (4 มิถุนายน 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์ธงชัย กีรติหัตยากร รองปลัดกระทรวงสาธารณสุข และนายแพทย์โอภาส การย์กวินพงศ์ อธิบดีกรมควบคุมโรค ประชุมทางไกลนายแพทย์สาธารณสุขจังหวัด และผู้อำนวยการโรงพยาบาลศูนย์/ โรงพยาบาลทั่วไปทุกจังหวัด เรื่องการกระจายวัคซีนโควิด 19
นายแพทย์เกียรติภูมิกล่าวว่า วันนี้ได้ประชุมสื่อสารทำความเข้าใจกับทุกจังหวัดถึงแนวทางการจัดส่งวัคซีนโควิด19 ซึ่งก่อนหน้านี้ได้ส่งวัคซีนแอสตร้าเซนเนก้าล็อต 2.4 แสนโดสไปจังหวัดต่างๆ เฉลี่ย 3,600 โดส และมีบางจังหวัดเข้าใจว่าเป็นวัคซีนที่จะได้รับตลอดเดือนมิถุนายน ซึ่งความจริงเป็นการส่งออกไปล่วงหน้า เพราะจะมีการทยอยจัดส่งวัคซีนแอสตร้าเซนเนก้าล็อตที่ผลิตในประเทศไทย1.8 ล้านโดส ไปเพิ่มเติมให้ทุกจังหวัดในช่วงบ่ายวันนี้วัคซีนของแอสตร้าเซนเนก้าที่ผลิตในประเทศจะทยอยส่งมอบให้กระทรวงสาธารณสุขเป็นล็อตๆ ตามข้อตกลงกับบริษัทผู้ผลิต ตลอดเดือนมิถุนายนจะมีแอสตร้าเซนเนก้าประมาณ4-5 ล้านโดส และมีซิโนแวคอีกประมาณ 3 ล้านโดสดังนั้น ทุกจังหวัดจะได้รับวัคซีนโควิด ทั้งแอสตร้าเซนเนก้าและซิโนแวค เพื่อฉีดให้แก่ประชาชนเริ่มฉีดในวันที่ 7 มิถุนายนนี้จำนวนมากพร้อมกันทั่วประเทศ ไม่มีการเลื่อนนัดฉีดแต่อย่างใด
“ขอให้คณะกรรมการโรคติดต่อจังหวัด ตั้งคณะอนุกรรมการบริหารจัดการวัคซีนโควิด19 ระดับจังหวัด บูรณาการร่วมมือกับหน่วยงานที่เกี่ยวข้อง เช่น กระทรวงศึกษาธิการ กระทรวงคมนาคม เป็นต้น เพื่อฉีดให้กับกลุ่มเป้าหมายตามที่กำหนดต่อไป” นายแพทย์เกียรติภูมิกล่าว
********************************* 4 มิถุนายน 2564
วันศุกร์ที่ 4 มิถุนายน 2564
‘ลุงป้อม’ห่วงใยชาวแฟลตดินแดง สั่ง รมว.เฮ้ง ดูแลมอบหน้ากากอนามัย 100,000 ชิ้น ป้องกันโควิด-19
รัฐมนตรีว่าการกระทรวงแรงงาน เผย ท่าน พล.อ.ประวิตร วงษ์สุวรรณ รองนายกรัฐมนตรี ห่วงใยประชาชนชาวแฟลตดินแดงที่ได้รับผลกระทบและเดือดร้อนจากโควิด มอบที่ปรึกษารัฐมนตรีว่าการกระทรวงแรงงาน ลงพื้นที่ชุมชนเคหะดินแดง 2 มอบหน้ากากอนามัย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโควิด-19 ท่านพลเอก ประยุทธ์ จันทร์โอชา นายกรัฐมนตรี และ รมว.กลาโหม และ กระทรวงแรงงานภายใต้การนำของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใย พี่น้องประชาชนที่ได้รับผลกระทบและเดือดร้อนจากสถานการณ์การแพร่ระบาดของโรคโควิด-19 ผมในฐานะรัฐมนตรีว่าการกระทรวงแรงงาน จึงได้มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ลงพื้นที่เคหะชุมชนดินแดง 2 เพื่อมอบหน้ากากอนามัยให้แก่ นายวิชาญ เขียวแก้ว ประธานชุมชนเคหะดินแดง 2 เป็นผู้รับมอบ โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นางต้องใจ สุทัศน์ ณ อยุธยา ผู้ช่วยปลัดกระทรวงแรงงาน เข้าร่วมในครั้งนี้ด้วย ณ บริเวณลานอเนกประสงค์เคหะชุมชนดินแดง 2
นางธิวัลรัตน์ กล่าวว่า ในวันนี้ดิฉันได้รับมอบหมายจากท่านสุชาติ ชมกลิ่น รัฐมนตรีว่าการกระทรวงแรงงาน ให้ลงพื้นที่เคหะชุมชนดินแดง 2 เพื่อมอบหน้ากากอนามัยจำนวน 100,000 ชิ้น แก่ประธานชุมชน เพื่อนำไปส่งมอบแก่ประชาชนที่ได้รับผลกระทบและเดือดร้อนจากสถานการณ์การแพร่ระบาดของโรคโควิด-19 ซึ่งทางกระทรวงแรงงานได้รับอนุเคราะห์และจากการประสานจากหน่วยงานภาคเอกชน และคณะบุคคลต่าง ๆ อาทิ บริษัทพีทีที โกลบอล เคมิคอล จำกัด (มหาชน) สมาคมจัดหางานไทยไปต่างประเทศ บริษัทไทยนิปปอน สตีล เอ็นจิเนียริ่ง แอนด์คอนสตรัคชั่น จำกัด บริษัทนำคนต่างด้าวฯ ทีเอ็มซีแอล แมนเนจเม้นท์ จำกัด บริษัทศักดิ์สยาม อินเตอร์เนชั่นแนล จำกัด บริษัท เอชไอพี ดิจิตอล จำกัด และบริษัท รักษาความปลอดภัย เอชไอพี คราวด์ จำกัด คุณดาวเรือง เลขวรนันท์ ฯลฯ ที่ร่วมแรงร่วมใจกัน ช่วยกันเติมเต็มส่วนที่ขาดหายหรือสิ่งของจำเป็น ต่อพี่น้องประชาชน โดยนำหน้ากากอนามัยมามอบให้กระทรวงแรงงานนำไปส่งมอบให้แก่ประชาชนและบุคลากรทางการแพทย์ในการป้องกันโควิด-19 ทั้งนี้ ท่านรองนายกรัฐมนตรี พล.อ.ประวิตร วงษ์สุวรรณ ในฐานะที่ท่านกำกับดูแลกระทรวงแรงงานได้ฝากความห่วงใยมายังชาวแฟลตดินแดง ที่มีพี่น้องประชาชนอาศัยอยู่เกือบ 30,000 ราย และเพื่อเป็นขวัญและกำลังใจในการต่อสู้โควิด -19 ให้ก้าวข้ามไปด้วยกัน
วันศุกร์ที่ 4 มิถุนายน 2564
เปิดให้ประชาชนลงทะเบียนรับวัคซีนโควิด-19 เป็นวันแรก
วันเสาร์ที่ 1 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
วันนี้เป็นวันแรกที่ประชาชนอายุ 60 ปีขึ้นไป และผู้มีโรคประจำตัว 7 กลุ่มโรค ได้แก่ โรคทางเดินหายใจเรื้อรังรุนแรง โรคหัวใจและหลอดเลือด โรคไตวายเรื้อรัง โรคหลอดเลือดสมอง โรคมะเร็ง โรคเบาหวาน และโรคอ้วน สามารถลงทะเบียนฉีดวัคซีนโควิด-19 ได้ ผ่านไลน์ “หมอพร้อม” หรือติดต่อ ร.พ.ใกล้บ้านที่มีประวัติการรักษา ร.พ.ส่งเสริมสุขภาพประจำตำบล และ อสม. ในพื้นที่ โดยแผนการฉีดวัคซีนอยู่ระหว่างวันที่ 7 มิ.ย. – 31 ก.ค. ส่วนประชาชนที่มีอายุ 18-59 ปี ลงทะเบียนได้ในวันที่ 1 ก.ค. และเริ่มฉีดในเดือน ส.ค. เป็นต้นไป ทั้งนี้ การได้รับการฉีดวัคซีนโควิด-19 อย่างน้อย 1 เข็ม จะช่วยป้องกันโรคได้ร้อยละ 60 – 80 และป้องกันไม่ให้มีอาการรุนแรงจนถึงขั้นเสียชีวิตได้
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
ตรึงราคา LPG อีก 3 เดือน ลดค่าครองชีพประชาชน
วันเสาร์ที่ 17 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
คณะกรรมการบริหารนโยบายพลังงาน มีมติเห็นชอบตรึงราคาขายปลีกก๊าซปิโตรเลียมเหลว LPG ภาคครัวเรือน ออกไปอีก 3 เดือน โดยให้มีผลตั้งแต่วันที่ 1 เม.ย. - 30 มิ.ย. 64 โดยตรึงราคาขายส่งหน้าโรงกลั่น ซึ่งไม่รวมภาษีมูลค่าเพิ่มอยู่ที่ 14.37 บาท/กิโลกรัม เพื่อให้มีราคาขายปลีก LPG อยู่ที่ประมาณ 318 บาท/ถัง 15 กิโลกรัม เพื่อช่วยบรรเทาภาระค่าครองชีพให้แก่ประชาชน โดยเฉพาะในช่วงที่ประชาชนต้องกักตัว หรือ ทำงานจากที่บ้าน ประกอบกับราคา LPG ในตลาดโลก มีแนวโน้มปรับตัวลดลงในช่วงนี้ เนื่องจากเริ่มเข้าสู่ช่วงฤดูร้อนและมีความต้องการใช้ก๊าซโพรเพนซึ่งเป็นสารประกอบในก๊าซปิโตรเลียมเหลวลดลงด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
ร่างกฎกระทรวงกำหนดรูปแบบร้านขายถังก๊าซหุงต้ม
วันศุกร์ที่ 23 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่างกฎกระทรวงสถานที่เก็บรักษาก๊าซปิโตรเลียมเหลวประเภทร้านจำหน่าย พ.ศ. ... เพื่อจัดระเบียบร้านขายถังก๊าซหุงต้มให้มีความปลอดภัยต่อประชาชนและอาคารใกล้เคียงมากขึ้น โดยมีสาระสำคัญ เช่น ห้ามตั้งร้านในอาคารชุด อาคารสรรพสินค้า อาคารแสดงสินค้า หรือสถานีบริการก๊าซปิโตรเลียมเหลว ร้านที่ตั้งห่างจากอาคารอื่นไม่เกิน 6 เมตร ให้เก็บก๊าซได้ไม่เกิน 2,400 ลิตร ที่ห่างเกิน 6 เมตร เก็บได้ไม่เกิน 12,000 ลิตร โดยร้านที่เก็บก๊าซปริมาณ 500 ลิตรขึ้นไป จะต้องมีระบบป้องกันภัยแบบหัวกระจายน้ำดับเพลิงที่ฉีดได้ครอบคลุมบริเวณที่เก็บถังก๊าซ และไม่ให้มีการถ่ายเทก๊าซลงในถังก๊าซหุงต้ม เป็นต้น ทั้งนี้ ร้านที่ประกอบกิจการอยู่แล้วจะต้องปฏิบัติตามกฎกระทรวงภายใน 1 ปีหลังจากที่มีผลใช้บังคับ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
ดีเดย์ 14 มิ.ย.นี้! เปิดลงทะเบียน “คนละครึ่งเฟส 3”
...
เตรียมตัวให้พร้อมกับการลงทะเบียนรับสิทธิโครงการ คนละครึ่ง เฟส 3 ครอบคลุมกลุ่มเป้าหมาย 31 ล้านคน ซึ่งเป็นการใช้จ่ายในลักษณะร่วมจ่าย โดยรัฐจะสนับสนับสนุนให้ในอัตราร้อยละ 50 ของค่าใช้จ่าย หรือไม่เกิน 150 บาท/คน/วัน วงเงินรวม 3,000 บาท ตลอดโครงการ ระยะเวลาใช้จ่ายตั้งแต่เดือนก.ค. - ธ.ค. 64 โดยแบ่งวิธีรับสิทธิ ลงทะเบียน ดังนี้
.
อัลบั้มภาพ
ข่าวที่เกี่ยวข้อง
ให้ค่าตอบแทน อสม. เพิ่มอีก 3 เดือน (ก.ค. - ก.ย. 64)
SME มีเฮ ขยายเวลาพักชำระหนี้ถึงสิ้นปี 64 ช่วยผู้ประกอบการฝ่าโควิด-19
เปิดแนวทางลดภาระผู้ปกครองรับเปิดเทอม
อนุมัติแล้ว "วัคซีนซิโนแวค" ฉีดในภาวะฉุกเฉิน
มาแล้ววัคซีน LSDV ป้องกันโรคลัมปีสกิน
วันศุกร์ที่ 4 มิถุนายน 2564
โครงการสร้างรายได้ด้วยแฟรนไชส์ฝ่าโควิด-19
วันพฤหัสบดีที่ 29 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบอนุมัติวงเงิน 68 ล้านบาท จัดโครงการสร้างรายได้ด้วย “แฟรนไชส์ฝ่าโควิด-19” เพื่อกระตุ้นกิจกรรมทางเศรษฐกิจให้ธุรกิจแฟรนไชส์ และ SMEs ขนาดเล็ก กลับมาดำเนินธุรกิจได้ตามปกติ ตั้งเป้าช่วยเหลือเจ้าของธุรกิจให้สามารถเข้าถึงแหล่งเงินทุนด้วยสินเชื่อดอกเบี้ยต่ำจากสถาบันการเงินของรัฐและธนาคารพาณิชย์ต่าง ๆ ผ่าน กิจกรรมหลัก คือ งานแฟรนไชส์สร้างอาชีพ Road Show 2021 รวม 15 จังหวัดทั่วประเทศ และงาน DBD Franchise & SME Expo 2021 โดยคาดว่าจะเป็นทางเลือกเพื่อสร้างรายได้แก่ผู้ที่ต้องการลงทุนในธุรกิจแฟรนไชส์ ที่จะได้รับประโยชน์จากโครงการนี้กว่า 10,000 ราย ก่อให้เกิดการจ้างงาน สร้างอาชีพ สร้างรายได้ให้ประชาชน โดยมีระยะเวลาดำเนินงานตั้งแต่เดือนพ.ค. – ธ.ค. 64
รวมไทยสร้างชาติ กับสำนักโฆษกสำนักเลขาธิการนายกรัฐมนตรี
วันศุกร์ที่ 4 มิถุนายน 2564
นายกฯ ยินดี แอสตร้าเซนเนก้าส่งมอบวัคซีนโควิด-19 ให้รัฐบาลไทย พร้อมกระจายวัคซีนทั่วประเทศ ยืนยันระดมฉีดวัคซีนแบบปูพรมให้ประชาชนตั้งแต่วันที่ 7 มิถุนายน 64 นี้เป็นต้นไป
นายกฯ ยินดี แอสตร้าเซนเนก้าส่งมอบวัคซีนโควิด-19 ให้รัฐบาลไทย พร้อมกระจายวัคซีนทั่วประเทศ ยืนยันระดมฉีดวัคซีนแบบปูพรมให้ประชาชนตั้งแต่วันที่ 7 มิถุนายน 64 นี้เป็นต้นไป
วันนี้ (4 มิถุนายน 2564) นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่วันนี้รัฐบาลไทยได้รับมอบวัคซีนแอสตร้าเซนเนก้าที่ผลิตในประเทศไทยจาก บริษัท แอสตร้าเซนเนก้า (ประเทศไทย) จำกัด และเป็นไปตามที่รัฐบาลได้ประกาศไว้ ซึ่งนายกรัฐมนตรียืนยันว่ารัฐบาลมีความเชื่อมั่นที่จะดำเนินตามภารกิจในการจัดสรรวัคซีน และเร่งฉีดวัคซีนให้ประชาชนครบถ้วนตามที่ได้จัดให้เป็นวาระแห่งชาติ ทั้งนี้ นายกรัฐมนตรีได้สั่งการให้หน่วยงานที่เกี่ยวข้องดำเนินการระดมฉีดวัคซีนทุกจุดทั้งในกรุงเทพฯ และต่างจังหวัด เพื่อให้วัคซีนเข้าถึงประชาชนที่พร้อมฉีด เกิดภูมิคุ้มกันโรคในระดับประเทศ ซึ่งจะช่วยลดความรุนแรงและการเสียชีวิตจากการติดเชื้อโควิด-19 และช่วยฟื้นฟูเศรษฐกิจให้กลับคืนสู่สภาวะปกติได้โดยเร็ว
โฆษกประจำสำนักนายกรัฐมนตรี ให้ข้อมูลว่า กระทรวงสาธารณสุขได้ดำเนินการตามนโยบายของนายกรัฐมนตรี ที่ให้เร่งทำความเข้าใจ และสร้างความมั่นใจแก่ประชาชนว่า จากนี้ไปไทยจะมีวัคซีนเพียงพอที่จะฉีดให้ประชาชนตามที่ได้วางแผนไว้ โดยจะกระจายวัคซีนให้สอดคล้องกับจำนวนที่ได้รับการส่งมอบอย่างทันท่วงที โดยคำนึงถึงสถานการณ์เร่งด่วนที่อาจจะเกิดขึ้นในอนาคต และสถานการณ์ในแต่ละพื้นที่ และพิจารณาให้มีการกระจายวัคซีนอย่างทั่วถึงและเป็นธรรม ทั้งนี้ จากการเตรียมความพร้อมในช่วงที่ผ่านมา ทำให้หน่วยงานต่างๆ ทั้งในส่วนของกระทรวงสาธารณสุขและกรุงเทพมหานคร มีศักยภาพการฉีดวัคซีนให้ประชาชนได้ประมาณ 860,000 คนต่อวัน โดยในกรุงเทพฯ มีจุดฉีดวัคซีนมากกว่า 150 แห่ง และใน 76 จังหวัดมีจุดฉีดวัคซีนมากกว่า 1,475 แห่งทั่วประเทศ
“ยืนยันว่า ไทยจะมีวัคซีนที่สามารถฉีดปูพรมให้ประชาชนได้ตั้งแต่วันที่ 7 มิถุนายน 2564 ตามวาระแห่งชาติที่นายกรัฐมนตรีได้ประกาศไว้ ซึ่งจะได้กระจายวัคซีนไปตามจังหวัดต่าง ๆโดยเร็วที่สุด โดยผู้ที่ลงทะเบียนผ่านหมอพร้อม จะได้ฉีดวัคซีนอย่างแน่นอน” นายอนุชาฯ กล่าว
วันศุกร์ที่ 4 มิถุนายน 2564
ขยายจำนวนผู้รับสิทธิและเวลาการใช้จ่ายโครงการเราชนะ
วันพุธที่ 28 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบขยายกลุ่มเป้าหมายโครงการเราชนะเพิ่มเติมอีก 2,400,000 คน โดยไม่ใช่การเปิดรับลงทะเบียนใหม่ แต่เป็นผู้ที่เคยลงทะเบียนไว้แล้ว และอยู่ระหว่างการตรวจสอบคัดกรอง รวมทั้งผู้ต้องการความช่วยเหลือพิเศษ /ผู้ที่อยู่ระหว่างการทบทวนสิทธิ เพื่อให้ครอบคลุมจำนวนกลุ่มเป้าหมายโครงการจากเดิมที่อนุมัติไปแล้ว 31,100,000 คน เพิ่มเป็น 33,500,000 คน โดยมีกรอบวงเงินเพิ่มขึ้น อีกกว่า 3,000 ล้านบาท นอกจากนี้ ยังเห็นชอบให้ขยายเวลาการใช้จ่ายวงเงินสิทธิโครงการเราชนะ ออกไปจนถึงวันที่ 30 มิ.ย. 64 เพื่อไม่ให้ประชาชนต้องเร่งรัดใช้เงิน และบรรเทาผลกระทบกรณีที่ไม่สามารถเดินทางออกไปใช้จ่ายในช่วงการระบาดของโรคโควิด-19 ระลอกใหม่ได้
รวมไทยสร้างชาติ กับสำนักโฆษกสำนักเลขาธิการนายกรัฐมนตรี
วันศุกร์ที่ 4 มิถุนายน 2564
โครงการแก้หนี้นอกระบบให้แก่เกษตรกร
วันพุธที่ 5 พฤษภาคม 2564
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าบรรเทาปัญหาหนี้นอกระบบให้แก่เกษตรกรผ่าน 3 โครงการ ได้แก่ 1) โครงการแก้หนี้นอกระบบของเกษตรกรและบุคคลในครอบครัว โดยให้สินเชื่อรายละไม่เกิน 100,000 บาท ระยะเวลาชำระผ่อนชำระคืนนาน 10 ปี 2) โครงการสินเชื่ออาชีพเสริมเพิ่มรายได้ ให้ผู้กู้ในโครงการแก้หนี้นอกระบบได้มีโอกาสสร้างอาชีพเสริมเพื่อเพิ่มความมั่นคงทางการเงิน รายละไม่เกิน 50,000 บาท ปลอดดอกเบี้ย 6 เดือนแรก ระยะเวลาชำระหนี้คืนไม่เกิน 10 ปี และ 3) โครงการชำระดีมีวงเงิน หรือ สมาร์ท แคช (Smart Cash) เป็นสินเชื่อให้ผู้กู้ในโครงการแก้หนี้นอกระบบที่ชำระหนี้ตรงเวลารายละไม่เกิน 50,000 บาท ระยะเวลาชำระหนี้คืน ไม่เกิน 12 เดือน ผู้สนใจติดต่อได้ที่ ธ.ก.ส. ทุกสาขาทั่วประเทศ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
The cabinet met via a video conference on June 1, 2021
The cabinet met via a video conference on June 1, 2021
The cabinet met via a video conference on June 1, 2021. Some of the resolutions are as follows:
Title: Draft Kratom Act, B.E. …
The cabinet approved the draft Kratom Act, B.E. …, as proposed by Ministry of Justice and scrutinized by Office of Council of State, to be submitted to the Parliament.
Gist
The draft Kratom Act, B.E. …, prescribes definitions, measures, and regulations related to cultivation, selling, import, or export of Kratom (scientific name:Mitragyna speciosa(Korth.)Havil.) to ensure utmost economic benefits to the people. It also prescribes measures related to advertising and consumption of Kratom of people under 18 years old and those under the risk groups to protect their health.
Title: Observance of National Convention and Exhibition Day
The cabinet approved April 26 of every year as “National Convention and Exhibition Day”, but not a national holiday, as proposed by Thailand Convention and Exhibition Bureau (TCEB), and ordered for TCEB to take into consideration observations of Ministry of Tourism and Sports, Ministry of Public Health, and Office of the National Economic and Social Development Council (NESDC).
Gist
As the Government has placed great importance on tourism industry, through MICE and business tourism, for economic development and national competitiveness enhancement, April 26 has been set to observe the importance of convention and exhibition, which would contribute to the cooperation of concerned sectors on organization of MICE activities, and promotion of the country’s image. April 26, 1882 was the day Thailand held its first-ever exhibition at Sanam Luang Royal Plaza to commemorate the centential of Rattanakosin Era.
วันศุกร์ที่ 4 มิถุนายน 2564
กระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๗/๒๕๖๔
กระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019
ในวันศุกร์ที่ ๔ มิถุนายน ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ นายนิยม เติมศรีสุข รองปลัดกระทรวงยุติธรรม เป็นประธานการประชุมติดตามการดำเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๗/๒๕๖๔ โดยมี นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์ฯ พร้อมด้วย นายอายุตม์ สินธพพันธุ์ อธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยภาพรวมสถานการณ์การแพร่ระบาดของโรคติดเชื้อไวรัสโควิด-19 ในเรือนจำและทัณฑสถาน พบว่ามีเรือนจำ/ทัณฑสถานที่ไม่พบการแพร่ระบาดของโรคเพิ่มขึ้น เป็นจำนวน ๑๒๔ แห่ง โดยปัจจุบัน นอกจากทัณฑสถานโรงพยาบาลราชทัณฑ์ที่ทำหน้าที่ในการดูแลรักษาผู้ป่วยแล้ว ยังมีโรงพยาบาลเรือนจำกลางบางขวางที่เป็นโรงพยาบาลอยู่ในพื้นที่เรือนจำกลางบางขวาง ซึ่งเป็นสถานที่ดูแลรักษาผู้ป่วยเดิมอยู่ก่อนแล้ว มาทำหน้าที่รองรับการรักษาผู้ป่วยติดเชื้อโควิด-19 กลุ่มสีเหลืองในเรือนจำเขตพื้นที่จังหวัดนนทบุรี ซึ่งประกอบด้วย เรือนจำกลางบางขวาง และเรือนจำจังหวัดนนทบุรี ที่สามารถส่งต่อการรักษาได้อย่างรวดเร็วและแบ่งแยกแดนเพื่อใช้ในการรักษาไม่ให้ปะปนกันอย่างเป็นระบบ โดยมีเจ้าหน้าที่และบุคลากรทางการแพทย์เข้ามาดูแลรักษาเสมือนโรงพยาบาลภายนอก พร้อมอุปกรณ์ทางการแพทย์ครบวงจร สามารถดูแลผู้ป่วยติดเชื้อไวรัสโควิด-19 ได้อย่างมีประสิทธิภาพ
นอกจากนี้ ที่ประชุมได้ติดตามการดำเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยที่ประชุมได้เน้นย้ำให้ผู้บัญชาการเรือนจำ/ทัณฑสถาน ยึดแนวทางการปฏิบัติงานอย่างเคร่งครัด รวมทั้งจัดเตรียมพื้นที่และพิจารณา ทำ รพ. สนาม โดยให้ยึดหลักการคือ การจัดทำ รพ.สนาม จะดำเนินการเฉพาะกรณีที่พบผู้ติดเชื้อแล้วมีแนวโน้มขยายตัว ทั้งนี้ในกรณีที่พบในที่กักตัวในขั้นแรกรับ ให้ประเมินสถานการณ์และจัดเตรียมพื้นที่ไว้ด้วย นอกจากนี้ ได้มอบหมายให้ผู้บัญชาการเรือนจำ/ทัณฑสถาน ใช้อำนาจหน้าที่ตามประกาศกระทรวงสาธารณสุข เรื่องแต่งตั้งเจ้าพนักงานควบคุมโรคติดต่อ พ.ศ.2558 (ฉบับที่ 6) พ.ศ.2564 กักตัวผู้ต้องขังที่จะได้รับปล่อยตัวไว้ก่อนในกรณีที่ผล SWAB ยังไม่ออก เมื่อผลแจ้งว่าปลอดเชื้อจึงจะดำเนินการปล่อยตัวตามกระบวนการต่อไป
วันศุกร์ที่ 4 มิถุนายน 2564
ให้ค่าตอบแทน อสม. เพิ่มอีก 3 เดือน (ก.ค. - ก.ย. 64)
ให้ค่าตอบแทน อสม. เพิ่มอีก 3 เดือน (ก.ค. - ก.ย. 64)
ให้ค่าตอบแทน อสม. เพิ่มอีก 3 เดือน (ก.ค. - ก.ย. 64)
.
ปัจจุบันการระบาดของโรคโควิด-19 มีแนวโน้มขยายวงกว้าง ทีมด่านหน้าอย่างชาว อสม. ยังคงเฝ้าระวัง และคัดกรองบุคคลที่เดินทางเข้ามาในชุมชนตนเอง พร้อมลงพื้นที่สร้างความเข้าใจเรื่องวัคซีนให้แก่ประชาชนอย่างต่อเนื่อง
.
เพื่อเป็นการสร้างขวัญ และกำลังใจที่ดีให้แก่ชาว อสม. ล่าสุด รัฐบาลได้อนุมัติค่าตอบแทนให้แก่ชาว อสม. ต่อเนื่องอีก 3 เดือน (ก.ค. - ก.ย. 64) วงเงินรวมไม่เกิน 1,575.4950 ล้านบาท
.
สำหรับ โครงการค่าตอบแทน เยียวยา ชดเชย และเสี่ยงภัย สำหรับการปฏิบัติงานของอาสาสมัครสาธารณสุขประจำหมู่บ้าน (อสม.) นั้น ได้ทำมาอย่างต่อเนื่องตั้งแต่เดือนมี.ค. 63 - มิ.ย. 64 เป็นระยะเวลา 16 เดือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ดีเดย์ 14 มิ.ย.นี้! เปิดลงทะเบียน “คนละครึ่งเฟส 3”
Kick Off "เรามีเรา" ช่วยเหลือกลุ่มเปราะบางเดือดร้อนจากโควิด-19
“ม.33 เรารักกัน” รอบ 2 เงินเข้าวันไหนบ้าง เช็กเลย!!
ครม.อนุมัติมาตรการกระตุ้นเศรษฐกิจ ระยะเร่งด่วน  5 พฤษภาคม 2564
โครงการค่าตอบแทน เยียวยา ชดเชย และเสี่ยงภัยสำหรับการปฏิบัติงานของอาสาสมัครสาธารณสุขหมู่บ้าน (อสม.)
วันศุกร์ที่ 4 มิถุนายน 2564
เปิดรับฟังความเห็นปรับปรุงสิทธิกองทุนชราภาพเพื่อผู้ประกันตน
วันจันทร์ที่ 19 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดช่องทางรับฟังความคิดเห็นจากนายจ้าง ผู้ประกันตน และประชาชน เพื่อแก้ไขกฎหมายที่เกี่ยวข้องกับสิทธิประโยชน์ทดแทนกรณีชราภาพ ตาม พ.ร.บ. ประกันสังคม พ.ศ. 2533 ให้สอดคล้องกับสภาพเศรษฐกิจและสังคมในปัจจุบัน เช่น การเลือกรับประโยชน์ทดแทนบำเหน็จชราภาพหรือบำนาญชราภาพ การคืนเงินสมทบกรณีชราภาพบางส่วนเมื่อผู้ประกันตนออกจากงาน หรือการนำเงินสมทบกรณีชราภาพบางส่วน ไปใช้เป็นหลักประกันเงินกู้กับธนาคาร หรือสถาบันการเงิน เป็นต้น โดยนายจ้างหรือผู้ประกันตนที่สนใจ สามารถแสดงความคิดเห็นได้ที่เว็บไซต์ของสำนักงานประกันสังคม www.sso.go.th หรือ แสดงความคิดเห็นผ่าน QR code ที่สำนักงานประกันสังคมทุกแห่งทั่วประเทศ ตั้งแต่บัดนี้ - 30 เม.ย. 64
​
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
รมว.แรงงาน รับมอบอาหารจาก ซีพีเอฟ หนุนบุคลากรทางการแพทย์ฉีดวัคซีนผู้ประกันตนสู้โควิด-19
รัฐมนตรีว่าการกระทรวงแรงงาน รับมอบอาหารสำเร็จรูปพร้อมทานจากซีพีเอฟ สนับสนุนบุคลากรทางการแพทย์ฉีดวัคซีนแก่ผู้ประกันตน จำนวน 45 จุดในพื้นที่กรุงเทพมหานคร สร้างภูมิคุ้มกัน ควบคุมป้องกันการแพร่ระบาดของโควิด -19 ให้ก้าวข้ามสถานการณ์ไปด้วยกัน
เมื่อวันที่ 4 มิถุนายน 2564นายสุชาติ ชมกลิ่น รัฐมนตรีว่าการกระทรวงแรงงานรับมอบอาหารสำเร็จพร้อมรับประทานจาก คุณประสิทธิ์ บุญดวงประเสริฐ ประธานคณะผู้บริหาร และคุณพิมลรัตน์ รีพัฒนาวิจิตรกุล ประธานผู้บริหารทรัพยากรบุคคล บริษัท เจริญโภคภัณฑ์อาหาร จำกัด (มหาชน) หรือ ซีพีเอฟ มูลค่ากว่า 6 ล้านบาท เพื่อสนับสนุนการปฏิบัติหน้าที่ให้บุคลากรทางการแพทย์และเจ้าหน้าที่สำนักงานประกันสังคมที่ให้บริการฉีดวัคซีนสำหรับผู้ประกันตน จำนวน 45 จุดทั่วกรุงเทพมหานคร ณ ห้องจัตุมงคล ชั้น 6 อาคารกระทรวงแรงงาน โดยมีนางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
นายสุชาติกล่าวว่า จากสถานการณ์การแพร่ระบาดของโควิด-19 ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา และท่านรองนายกรัฐมนตรี พล.อ.ประวิตร วงษ์สุวรรณ ซึ่งท่านกำกับดูแลกระทรวงแรงงาน ได้มีความห่วงใยพี่น้องผู้ใช้แรงงานในระบบประกันสังคมตามมาตรา 33 จึงได้ให้กระทรวงแรงงาน โดยสำนักงานประกันสังคม บูรณาการความร่วมมือกับสำนักนายกรัฐมนตรี ศูนย์บริหารสถานการณ์การแพร่ระบาดของโควิด-19 (ศบค.) กระทรวงสาธารณสุข และโรงพยาบาลในเครือข่ายสำนักงานประกันสังคม เพื่อดำเนินการกระจายวัคซีนแก่ผู้ประกันตนมาตรา 33 ในพื้นที่ 45 จุดทั่วกรุงเทพมหานคร
“วันนี้ กระทรวงแรงงาน ขอขอบคุณภาคเอกชน อย่างซีพีเอฟ ที่ร่วมแรงร่วมใจกับภาครัฐ สนับสนุนอาหารสำเร็จพร้อมทานมามอบแก่บุคลากรทางการแพทย์และเจ้าหน้าที่สำนักงานประกันสังคมที่ให้บริการฉีดวัคซีนสำหรับผู้ประกันตน ที่ร่วมกันปฏิบัติงานด้วยความทุ่มเท เสียสละในการฉีดวัคซีนเพื่อสร้างภูมิคุ้มกันให้แก่ผู้ประกันตน ควบคุมและป้องกันการแพร่ระบาดของโควิด -19 โดยอาหารที่ได้รับมอบในวันนี้จะนำไปส่งให้บุคลากรทางการแพทย์และเจ้าหน้าที่สำนักงานประกันสังคมที่ให้บริการฉีดวัคซีนสำหรับผู้ประกันตนจำนวน 45 จุดทั่วกรุงเทพมหานคร โดยเริ่มส่งอาหารตั้งแต่วันที่ 7 มิถุนายนนี้เป็นต้นไป ทั้งนี้ เพื่อเป็นการช่วยแบ่งเบาภาระและเป็นการสร้างขวัญกำลังใจในการต่อสู้กับการแพร่ระบาดของโควิด-19 ให้ก้าวข้ามสถานการณ์นี้ไปด้วยกัน”นายสุชาติกล่าวในท้ายสุด
วันศุกร์ที่ 4 มิถุนายน 2564
ปล่อยปลา 3 ล้านตัว ฟื้นฟูทรัพยากรสัตว์น้ำใน กทม.
วันพฤหัสบดีที่ 22 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ความเจริญของถนนหนทางและบ้านเรือนในเขตชุมชนเมือง โดยเฉพาะในพื้นที่ กทม. ทำให้ทรัพยากรธรรมชาติลดจำนวนลงอย่างต่อเนื่อง รัฐบาลจึงดำเนินโครงการฟื้นฟูทรัพยากรปลาน้ำจืด โดยปล่อยพันธุ์ปลา 5 ชนิด ได้แก่ ปลาตะเพียนขาว ปลาตะเพียนทอง ปลากระแห ปลากาดำ และปลาหมอไทย รวม 3 ล้านตัว ในแหล่งน้ำสาธารณะของพื้นที่ กทม. ฝั่งตะวันออก ครอบคลุม 3 เขต ได้แก่ หนองจอก มีนบุรี และลาดกระบัง พร้อมทั้งสร้างความตระหนักรู้แก่ชุมชนให้เห็นคุณค่าและมีส่วนร่วมในการอนุรักษ์และฟื้นฟูทรัพยากรสัตว์น้ำ รักษาความหลากหลายทางชีวภาพ เพื่อให้พันธุ์ปลาเหล่านี้เติบโตเป็นแหล่งอาหาร สร้างอาชีพ เสริมรายได้ ให้แก่ประชาชนและชุมชนได้อย่างยั่งยืน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
พม. จับมือ ETDA และ Shopee Thailand รุกตลาดออนไลน์ขายสินค้า “ทอฝัน By พม.” จากฝีมือกลุ่มสตรี ครอบครัว และคนพิการ
พม. จับมือ ETDA และ Shopee Thailand รุกตลาดออนไลน์ขายสินค้า “ทอฝัน By พม.” จากฝีมือกลุ่มสตรี ครอบครัว และคนพิการ
วันนี้ (4 มิ.ย. 64) เวลา 10.00 น. ณ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานงานแถลงข่าวออนไลน์ โครงการประชาสัมพันธ์ “ผลิตภัณฑ์ออนไลน์ของกลุ่มอาชีพในยุคดิจิทัล” โดยมี นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ นางจินตนา จันทร์บำรุง อธิบดีกรมกิจการสตรีและสถาบันครอบครัว นายมีธรรม ณ ระนอง รองผู้อำนวยการสำนักงานพัฒนาธุรกรรมทางอิเล็กทรอนิกส์ (ETDA) กระทรวงดิจิทัลเพื่อเศรษฐกิจและสังคม และ นางสาวสกาวเดือน วงศ์ตระกูล Senior, Government Relations Shopee Thailand (บริษัท ช้อปปี้ (ประเทศไทย) จำกัด) ร่วมแถลงข่าว
นายจุติ กล่าวว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ขยายวงกว้างไปทั่วประเทศ ได้ส่งผลกระทบทั้งด้านเศรษฐกิจและสังคมอย่างต่อเนื่อง ทำให้ประชาชนทุกกลุ่มเป้าหมายได้รับความเดือดร้อนเป็นอย่างมาก รวมทั้งกลุ่มสตรีและครอบครัว เป็นกลุ่มเป้าหมายของกระทรวง พม. ที่มีความยากลำบากในการประกอบอาชีพเพื่อหารายได้ให้เพียงพอต่อการเลี้ยงดูตนเองและสมาชิกครอบครัวในสังคมที่มีการใช้ชีวิตวิถีใหม่ (New Normal) และกระแสการเปลี่ยนแปลงทางเทคโนโลยีดิจิทัล (Digital Disruption) ทั้งนี้ กระทรวง พม. โดยกรมกิจการสตรีและสถาบันครอบครัว (สค.) ได้ตระหนักถึงการส่งเสริมการประกอบอาชีพและเพิ่มโอกาสในการสร้างรายได้ ด้วยการดำเนินธุรกิจบนช่องทางออนไลน์ จึงได้ขับเคลื่อนโครงการส่งเสริมและพัฒนาทักษะการจำหน่ายผลิตภัณฑ์ของกลุ่มอาชีพในยุคดิจิทัล โดยได้รับความร่วมมือจากสำนักงานพัฒนาธุรกรรมทางอิเล็กทรอนิกส์ (ETDA) มีความเชี่ยวชาญด้านการตลาดออนไลน์ การวางแนวทางการตลาด การปรับโลโก้ Rebranding แบรนด์สินค้า “ทอฝัน By พม.” และการนำสินค้ามาทำการตลาดออนไลน์ และ Shopee Thailand เป็นแพลทฟอร์มอีคอมเมิร์ซยอดนิยมและให้การสนับสนุนแบรนด์สินค้า “ทอฝัน By พม.” เข้าสู่ช่องทางตลาดออนไลน์
นายจุติ กล่าวเพิ่มเติมว่า สำหรับแบรนด์สินค้า “ทอฝัน By พม.” เป็นผลิตภัณฑ์คุณภาพจากกลุ่มอาชีพสตรีและครอบครัว ภายใต้การสนับสนุนของศูนย์เรียนรู้การพัฒนาสตรีและครอบครัว สค. จำนวน 17 กลุ่ม และผลิตภัณฑ์จากกลุ่มคนพิการ ภายใต้การสนับสนุนของกรมส่งเสริมและพัฒนาคุณภาพชีวิตคนพิการ (พก.) ซึ่งขณะนี้ มีผลิตภัณฑ์เข้าร่วมโครงการฯ จำนวน 53 รายการสินค้า 72 SKU (Stock Keeping Unit) ได้แก่ ผลิตภัณฑ์จักรสาร สมุนไพร อาหาร และเสื้อผ้าเครื่องแต่งกาย เป็นต้น โดยผ่านการคัดเลือกคุณภาพในลักษณะ “All Product One Brand” ภายใต้ชื่อ “ทอฝัน By พม.” และในอนาคต จะมีสินค้าให้เลือกซื้อเพิ่มมากขึ้นจากกลุ่มเป้าหมายที่อยู่ในความดูแลของกระทรวง พม. ทั้งนี้ ขอเชิญชวนทุกท่านร่วมสนับสนุนแบรนด์สินค้า “ทอฝัน By พม.” สินค้าที่ลงมือทำด้วยหัวใจที่มุ่งมั่น ถักทอด้วยความฝัน ผ่านช่องทางออนไลน์ทาง เพจ Facebook ชื่อ “ทอฝัน by พม.” และ Shopee Thailand ทาง ร้าน torfun.shop
วันศุกร์ที่ 4 มิถุนายน 2564
ตั้ง รพ.สนามรองรับผู้ป่วยกลุ่มสีเหลืองที่อิมแพค เมืองทองธานี
วันอาทิตย์ที่ 9 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบจัดตั้งโรงพยาบาลสนาม ณ อิมแพค ชาเลนเจอร์ เมืองทองธานี จ.นนทบุรี ที่ภาคเอกชนแสดงเจตจำนงส่งมอบสถานที่ให้เป็นเวลา 2 เดือนตั้งแต่เดือน พ.ค. – มิ.ย. 64 เพื่อใช้จัดตั้งโรงพยาบาลสนาม สำหรับรองรับผู้ป่วยโควิด-19 กลุ่มสีเหลือง ซึ่งเป็นกลุ่มผู้ป่วยที่มีอาการไม่รุนแรงและเหนื่อยหอบ หายใจเร็ว
ช่วยลดภาระของโรงพยาบาลรัฐและเอกชนให้มีพื้นที่รองรับผู้ป่วยกลุ่มสีแดงที่มีอาการหนักได้มากขึ้น โดยโรงพยาบาลสนามนี้ สามารถรองรับผู้ป่วยได้ประมาณ 5,200 เตียง ซึ่งกระทรวงสาธารณสุข จะเข้าไปจัดการพื้นที่ ทั้งระบบระบายอากาศ ระบบระบายน้ำ ระบบบำบัดน้ำเสีย กล้องวงจรปิด ให้เป็นไปตามมาตรฐานต่อไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
ยกเว้นภาษีส่งเสริม SME สู่เศรษฐกิจดิจิทัล
วันเสาร์ที่ 15 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการร่างกฎหมาย ซึ่งเป็นการกำหนดมาตรการภาษีเพื่อส่งเสริมผู้ประกอบการธุรกิจขนาดกลางและขนาดเล็ก ในการปรับเปลี่ยนรูปแบบการดำเนินธุรกิจสู่ระบบเศรษฐกิจดิจิทัล โดยให้ยกเว้นภาษีเงินได้นิติบุคล แก่บริษัทหรือห้างหุ้นส่วนนิติบุคคล เป็นจำนวนเท่ากับรายจ่ายที่ใช้ซื้อ หรือจ้างทำ หรือใช้บริการ โปรแกรมคอมพิวเตอร์ หรือซอฟต์แวร์ ที่ได้รับการขึ้นทะเบียนจากสำนักงานส่งเสริมเศรษฐกิจดิจิทัล กระทรวงดิจิทัลเพื่อเศรษฐกิจและสังคม เฉพาะส่วนที่ไม่เกิน 100,000 บาท ในรอบระยะเวลาบัญชีตั้งแต่วันที่ 1 ม.ค.2564 – 31 ธ.ค.2565 โดยมุ่งหวังให้ SME ไทยเพิ่มศักยภาพในการดำเนินกิจการและยกระดับขีดความสามารถในการแข่งขันได้มากขึ้น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
รมช.ประภัตร บุกบางสะพานน้อย ชื่นชมฟาร์มวัวชวนชื่น บางสะพาน
รมช.ประภัตร บุกบางสะพานน้อย ชื่นชมฟาร์มวัวชวนชื่น บางสะพาน พัฒนาสายพันธุ์โคเนื้อกำแพงแสนและบีฟมาสเตอร์ ยกเป็นฟาร์มต้นแบบได้มาตรฐานครบวงจร เตรียมหนุนโครงการโคเนื้อไทยสู้ภัยโควิด กู้เศรษฐกิจไทย สู่การเป็นผู้นำในอุตสาหกรรมโคเนื้อของภูมิภาค พร้อมแจงกระท
วันนี้ (4 มิ.ย.64) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจติดตามงานด้านปศุสัตว์ ณ ฟาร์มวัวชวนชื่น อำเภอบางสะพานน้อย จังหวัดประจวบคีรีขันธ์ โดยมีนายสุรเดช สมิเปรม รองอธิบดีกรมปศุสัตว์ นายวิวัฒน์ ไชยชะอุ่ม ผู้อำนวยการกองส่งเสริมและพัฒนาการปศุสัตว์ หัวหน้าส่วนราชการ และหน่วยงานที่เกี่ยวข้อง ร่วมติดตาม ว่า ฟาร์มวัวชวนชื่นเป็นฟาร์มที่ดำเนินการได้อย่างดีและประสบความสำเร็จในการเลี้ยงวัว คือ 1. มีผลผลิตที่มีคุณภาพเทียบเท่าหรือใกล้เคียงมาตรฐาน/ผลงานที่ได้รับการยอมรับจาก ลูกค้า 2. มีผลตอบแทนที่สม่ำเสมอ สร้างรายได้ที่มั่นคง และ 3. มีการปรับปรุงพัฒนากิจการเพื่อเพิ่มประสิทธิภาพฟาร์มโดยมีการขยายกิจการและขนาดฟาร์มอย่างต่อเนื่อง และมีการจัดแบ่งพื้นที่อย่างเป็นสัดส่วน
“ฟาร์มชวนชื่นเป็นฟาร์มเลี้ยงโคเนื้อแบบครบวงจรที่มีคุณภาพและสามารถเป็นตัวอย่างและต้นแบบให้กับเกษตรกรเครือข่ายของกรมปศุสัตว์ เป็นแหล่งเรียนรู้ สถานที่ศึกษาดูงานของเกษตรกรผู้เลี้ยงโคเนื้อ นักเรียน นักศึกษา ในเรื่องการเลี้ยงการจัดการ และการพัฒนาโคเนื้อให้มีคุณภาพ สามารถพัฒนาสายพันธุ์โคเนื้อที่ดี โดยเกษตรกรที่สนใจสามารถนำไปต่อยอดพัฒนาโคเนื้อควบคู่กับการทำการเกษตรเชิงเดี่ยวให้ดียิ่งขึ้นได้ต่อไป รวมถึงการดูแลสุขภาพสัตว์ การควบคุมป้องกันโรค การถ่ายพยาธิ การทำวัคซีนตามโปรแกรมปศุสัตว์ในระบบมาตรฐานฟาร์ม และนอกจากมีการเลี้ยงโคแล้ว ยังมีการนำมูลโคเป็นปุ๋ยใช้ในแปลงหญ้า สวนปาล์ม สวนยาง และสวนมะพร้าว ซึ่งเป็นการลดต้นทุนโดยไม่ใช้ปุ๋ยเคมี และสารเคมี ในการกำจัดวัชพืชและศัตรูพืช
สำหรับกรณีการระบาดของโรคลัมปี – สกิน นั้น พลเอก ประยุทธ์ จันทร์โอชา นายกรัฐมนตรี และรัฐบาลกำลังเตรียมมาตรการเยียวยาเกษตรกรที่ได้รับผลกระทบอย่างเร่งด่วน และได้สั่งการเน้นย้ำไปยังหน่วยงานที่เกี่ยวข้องในพื้นที่ ให้ทำงานเชิงรุก ลงพื้นที่ดูแลเกษตรกรอย่างเต็มที่ เพื่อหยุดยั้งการระบาดที่เกิดขึ้นให้เร็วที่สุด โดยขณะนี้ กรมปศุสัตว์ได้ประสานงานกับทางจังหวัดต่างๆ ที่มีการระบาดของโรค เพื่อพิจารณาประกาศภัยพิบัติในพื้นที่แล้ว และพร้อมที่จะเยียวยาเกษตรกรที่ได้รับผลกระทบตามมาตรการต่างๆ ในเบื้องต้น รวมถึงเรื่องวัคซีน 60,000 โด๊สที่นำเข้ามา คณะกรรมการฯ กำลังพิจารณาการส่งมอบวัคซีนไปตามจุดต่างๆ และได้เขียนเรื่องเพิ่มเติมแล้ว ว่าต้องการวัคซีนเพิ่มอีกเท่าไหร่ เพื่อใช้ในการควบคุมการระบาดในครั้งนี้ นอกจากนี้ ตนต้องขอเน้นย้ำอีกครั้ง เพื่อให้เกิดการเข้าใจที่ถูกต้องสู่เกษตรกรและประชาชน โรคลัมปี - สกิน เป็นแล้วรักษาหาย เนื้อทานได้ ไม่ติดต่อสู่คน ”รมช.ประภัตรกล่าว
ด้านนายสุรเดช สมิเปรม รองอธิบดีกรมปศุสัตว์ เปิดเผยว่า ฟาร์มชวนชื่นเป็นฟาร์มปรับปรุงพันธุ์โคเนื้อกำแพงแสนและพันธุ์บีฟมาสเตอร์ โดยร่วมกับมหาวิทยาลัยเกษตรศาสตร์ วิทยาเขตกำแพงแสน ในการพัฒนาและวิจัยโคพันธุ์กำแพงแสน โดยใช้แม่พันธุ์กำแพงแสนเป็นแม่พื้นฐาน และมีจุดมุ่งหมายที่จะสร้างโคพันธุ์บีฟมาสเตอร์ให้เป็นพันธุ์แท้ โดยผสมแบบยกระดับสายเลือดจากแม่พันธุ์กำแพงแสนที่มีอยู่ เพราะเล็งเห็นว่าโคพันธุ์บีฟมาสเตอร์ จะเป็นอีกสายพันธุ์หนึ่งที่สามารถเลี้ยงในประเทศไทยได้ ในปัจจุบันมีโคอยู่ในฟาร์มชวนชื่นทั้งหมด 1,154 ตัว ในจำนวนนี้มีโคลูกผสมพันธุ์บีฟ มาสเตอร์ อยู่จำนวน 647 ตัว
วันศุกร์ที่ 4 มิถุนายน 2564
​ขยายโครงการเยียวยาเกษตรชาวสวนลำไย ปี 2563
วันศุกร์ที่ 30 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
จากสถานการณ์การแพร่ระบาดของโรคโควิด-19 และสภาพอากาศที่แปรปรวนทำให้เกษตรกรผู้ปลูกลำไยประสบปัญหาเนื่องจากภาวะลำไยล้นตลาดในช่วงปี 2563 ซึ่งที่ผ่านมา รัฐบาลได้เห็นชอบเยียวยาเกษตรกรชาวสวนลำไยไร่ละ 2,000 บาท ครัวเรือนละไม่เกิน 25 ไร่ โดยดำเนินการไปแล้ว 202,013 ครัวเรือน ล่าสุดคณะรัฐมนตรีมีมติให้ขยายจำนวนเกษตรกรชาวสวนลำไย ที่จะได้รับการเยียวยาเพิ่มขึ้นอีก 160 ครัวเรือน รวมเป็น 202,173 ครัวเรือน เพื่อให้ครอบคลุมเกษตรกรที่ได้รับผลกระทบ ภายใต้หลักการเดิม โดย ธ.ก.ส.จะโอนเงินเข้าบัญชีของเกษตรกรโดยตรง พร้อมทั้งขยายระยะเวลาโครงการจากเดิมสิ้นสุดวันที่ 31 ม.ค. 64 เป็นสิ้นสุด 30 เม.ย. 64 อีกด้วย
รวมไทยสร้างชาติ กับสำนักโฆษกสำนักเลขาธิการนายกรัฐมนตรี
วันเสาร์ที่ 5 มิถุนายน 2564
ดีอีเอส เตรียมอนุมัติเลข 4 หลัก หนุน สธ.-หมอพร้อม  เพื่อช่องทางบริการฉีดวัคซีน โควิด-19
ดีอีเอส เตรียมอนุมัติเลข 4 หลัก หนุน สธ.-หมอพร้อม
เพื่อช่องทางบริการฉีดวัคซีน โควิด-19
เมื่อวันที่4มิถุนายน2564นายภูเวียงประคำมินทร์รองปลัดกระทรวงดิจิทัลเพื่อเศรษฐกิจและสังคมประธานประชุมคณะทำงานพิจารณาการขอรับการจัดสรรหมายเลขโทรคมนาคมพิเศษ(แบบสั้น4หลัก)ครั้งที่3-2564ณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมที่ประชุมพิจารณาการขอรับจัดสรรหมายเลขโทรศัพท์แบบสั้น4หลักของกระทรวงสาธารณสุข(สธ.) ตามที่สธ.แจ้งว่าปัจจุบันสธ.ได้มีการพัฒนาLine Official Accountหมอพร้อมเพื่อสนับสนุนระบบการจองฉีดวัคซีนแก่ประชาชนกลุ่มเป้าหมายในระยะที่2 ให้กลุ่มผู้สูงอายุ60ปีขึ้นไป และบุคคลที่มีโรคประจำตัว7กลุ่มโรคจำนวน16ล้านคนระยะที่3สำหรับประชาชนทั่วไปดังนั้นสธ.มีแผนในการจัดตั้งCall Centerเพื่อเป็นช่องทางหนึ่งในการให้ข้อมูลที่อุปสรรคจากการจองฉีดวัคซีนผ่านหมอพร้อมในการนี้คณะทำงานได้เล็งเห็นความจำเป็นเร่งด่วนในการเพิ่มช่องทางการติดต่อสื่อสารเพื่อบริการอำนวยความสะดวกให้ประชาชน ซึ่งการเพิ่มหมายเลข4หลังนั้นเป็นช่องทางที่ง่ายต่อการจดจำดังนั้นจึงขอเชิญผู้แทนจากสธ.มาชี้แจงความเป็นจำเป็นในการขอรับหมายเลขเพื่อพิจารณาในลำดับถัดไป
**********
วันศุกร์ที่ 4 มิถุนายน 2564
เลื่อนเปิดภาคเรียน เป็น 1 มิ.ย. 64
วันอังคารที่ 4 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
จากสถานการณ์การแพร่ระบาดของโรคโควิด-19 กระทรวงศึกษาธิการจึงประกาศเลื่อนเปิดภาคเรียนปีการศึกษา 2564 จากเดิมวันที่ 17 พ.ค. เป็นวันที่ 1 มิ.ย.64 เนื่องจากอาจกระทบต่อการจัดการเรียนการสอนของสถานศึกษาส่วนใหญ่ โดยกำหนดแนวทางการดำเนินงานช่วงวันที่ 17-30 พ.ค. ให้สถานศึกษา ครู และบุคลากรทางการศึกษา เตรียมความพร้อมรองรับการเปิดเรียน เช่น อาคารสถานที่ การจัดการเรียนการสอน สื่อสารทำความเข้าใจกับผู้ปกครองในการเลื่อนเปิดเทอม และจัดกิจกรรมเสริมให้แก่ผู้เรียนผ่านระบบออนไลน์ หรือระบบอื่นๆ ที่เหมาะสมกับความพร้อมของผู้เรียน โดยพิจารณาตามประกาศของ ศบค. และคณะกรรมการโรคติดต่อจังหวัดด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี